turjo4nis/wikipedia-bn-dump-20250701 huggingface dataset:
মেঝে

মেঝে হলো একটি ঘর বা যানবাহনের পৃষ্ঠতল যার উপরে হাঁটা হয়। একটি মেঝে সাধারণ পাহাড়ী গুহা থেকে শুরু করে আধুনিক প্রযুক্তিতে তৈরি বহুস্তরপূর্ণ কোন পৃষ্ঠতলও হতে পারে। ব্যক্তি বা বস্তুর ওজন বহনে সক্ষম সাধারণ পাথর, কাঠ, বাঁশ, ধাতব পদার্থ বা অন্য যেকোনো ম্যাটেরিয়াল মেঝে তৈরিতে ব্যবহৃত হতে পারে।

বিশেষ মেঝের কাঠামো 

যখন একটি ভাসমান মেঝের মত বিশেষ কাঠামো অন্য মেঝে উপর অধিশায়িত অবস্থায় থাকে তখন উভয়কেই উপ-মেঝে হিসাবে উল্লেখ করা যেতে পারে।

বিশেষ মেঝের কাঠামো বিভিন্ন উদ্দেশ্যে ব্যবহৃত হয়:

 অলিন্দ বা ব্যালকনি, দেয়াল থেকে বর্ধিত একটি প্ল্যাটফর্ম
 ভাসমান মেঝে, সাধারণত শব্দ দূষণ বা কম্পন হ্রাসের জন্য
 কাচ মেঝে, যেমন এলিভেটরের মধ্যে কাচের তলদেশ
 নাইটেংগেল মেঝে, কোনো অনধিকারপ্রবেশকারী পদচারনা এটি শব্দ করে সংকেত দেয়
 উত্থিত মেঝে, নিচ দিয়ে খুব সহজেই ইউটিলিটি সরঞ্জাম স্থাপন করা যায়
 সঁজাত মেঝে, ক্রীড়াবিদ এবং নৃত্য শিল্পীদের কর্মক্ষমতা ও নিরাপত্তা উন্নত করে

মেঝের আচ্ছাদন 

মেঝের আচ্ছাদন একটি সাধারণ পরিভাষা যা মেঝে কাঠামোর উপর প্রয়োগকৃত ফিনিস মেটেরিয়ালের একটি স্থায়ী আচ্ছাদনকে বোঝায় যা হাঁটাচলার জন্য একটা উপযুক্ত তল তৈরি করে। 
 
কার্পেট, গালিচা, পাটি মেঝের আচ্ছাদন হিসাবে ব্যবহার করা হয়। স্থিতিস্থাপক মেঝের জন্য লিনোলিয়াম অথবা ভিনাইল আচ্ছাদন সমাদৃত।

মেঝে নির্মাণের উপাদান হিসাবে কাঠ, লেমিনেটেড বোর্ড, সিরামিক টালি, মার্বেল পাথর এবং বিভিন্ন রাসায়নিক প্রলেপ ব্যবহৃত হয়।

মেঝে পরিষ্কার করণ 
মেঝে পরিষ্কার করণ সারা বিশ্বে অন্যতম প্রধান পেশা । পিছলে পড়ে প্রাপ্ত আঘাত প্রতিরোধ এবং ময়লা অপসারণের জন্য মেঝে পরিষ্কার করণ অপরিহার্য। মেঝে থেকে পৃষ্ঠ রক্ষা বা মণ্ডিত যাও চিকিৎসা করা হয়. মেঝে এক ধরনের পরিষ্কার সঠিক পদ্ধতি প্রায়ই অন্য ক্ষতি হতে পারে, এটি সঠিক চিকিৎসা ব্যবহার করতে গুরুত্বপূর্ণ তাই।

আরও দেখুন 
 স্থাপত্য
 জানালা
 দরজা

তথ্যসূত্র 

স্থাপত্য
মেঝে
কাঠামো ব্যবস্থা
নির্মাণ উপাদান
ইউটিসি+০২:০০

ইউটিসি+০২:০০ হল একটি সময় অঞ্চল, যা ইউটিসি থেকে ২ ঘণ্টা এগিয়ে। এটি আইএসও-৮৬০১-তে সম্পৃক্ত সময় যা  হিসেবে লেখা হবে। এটি একটি সময় অঞ্চল, যা একটি অর্ধবৃত্তের দৈর্ঘ্য হিসেবে ৩০° পূর্ব মধ্যরেখার একটি সহায়ক।

এই সময় ব্যবহার করা হয়:

মান সময় হিসাবে (সারা বছর)

আফ্রিকা 

 
 
  (পূর্বাঞ্চলীয় অর্ধেক)
 কাসাই-পাশ্চাত্য, কাসাই-ওরিয়েন্টাল, কাতাঙ্গা, মানিমে, উত্তর-কিভু, ওরিয়েন্টাল, দক্ষিণ-কিভু
  – মিশর মান সময়
 
 
 
 
 
 
  (এসএএসটি – দক্ষিণ আফ্রিকার মান সময়)

ইউরোপ 

 
 উত্তরপশ্চিমাঞ্চল ফেডারেল জেলা
 কালিনিনগ্র্যাড ওবলাস্ট

মান সময় হিসাবে (উত্তর গোলার্ধে শীতকাল)

ইউরোপ 
 
 
 
  (অলান্দ দ্বীপপুঞ্জ সহ)
 
 
 
 
 
 
 ব্যতিক্রম ক্রিমিয়া, ডোনেটস্ক এবং লুহানস্ক অঞ্চলগুলির অংশ

এশিয়া

দিবালোক সংরক্ষণ সময় হিসাবে (উত্তর গোলার্ধে গ্রীষ্মকাল)

ইউরোপ 

 
 
 
 
 
 
 
 
 
 
 
 
 
 
 
 
 
 
 
 
  (সাভালবার্ড এবং জ্যান মায়েন সহ)
 
 
 
 
 
  (বালিয়ারিক দ্বীপপুঞ্জ, সিউটা এবং মেলিলা সহ এবং বাদ দিয়ে কানারি দ্বীপপুঞ্জ)
 
 
  (যুক্তরাজ্য)

তথ্যসূত্র 

ইউটিসি অফসেট
কলিকাতা জাতীয় আয়ুর্বিজ্ঞান বিদ্যামন্দির

কলিকাতা জাতীয় আয়ুর্বিজ্ঞান বিদ্যামন্দির বা ক্যালকাটা ন্যাশনাল মেডিক্যাল কলেজ (Calcutta National Medical College) পশ্চিমবঙ্গের রাজধানী কলকাতার মেডিক্যাল কলেজ ও হাসপাতাল গুলির মধ্যে অন্যতম ।

ইতিহাস

ক্যালকাটা মেডিক্যাল ইনস্টিটিউট 
১৯০৭ খ্রিষ্টাব্দে ডঃ সুবোধ কুমার মল্লিক ১৯১, বৌবাজার স্ট্রীটে রয়্যাল কলেজ অব ফিজিসিয়ান্স অ্যান্ড সার্জেন্স প্রতিষ্ঠা করেন। ১৯১১ খ্রিষ্টাব্দে এই প্রতিষ্ঠান মহারাজা মনীন্দ্র চন্দ্র নন্দীর দান করা ৩০১/৩ আপার সার্কুলার রোডের জমিতে স্থানান্তরিত করা হয় এবং ৩০ শয্যার অন্তর্বিভাগ বিশিষ্ট ন্যাশনাল মেডিক্যাল কলেজ অব ইন্ডিয়া স্থাপিত হয়।

১৯১০ খ্রিষ্টাব্দে ১৯১, বৌবাজার স্ট্রীটে ক্যালকাটা ফ্রি হসপিটাল স্থাপিত হয়, যার নাম কিছুদিন পরে কিং'স হসপিটাল রাখা হয়।

১৯২৩ খ্রিষ্টাব্দের মে মাসে বেঙ্গল কাউন্সিল অব মেডিক্যাল রেজিস্ট্রেশনে অন্তর্ভুক্তির উদ্দেশ্যে ন্যাশনাল মেডিক্যাল কলেজ অব ইন্ডিয়া এবং কিং'স হসপিটাল এই দুই প্রতিষ্ঠানকে একত্রীভূত করে ক্যালকাটা মেডিক্যাল ইনস্টিটিউট নাম রাখা হয়। <ref name="cnmcalumni">ক্যালকাটা ন্যাশনাল মেডিক্যাল কলেজের প্রাক্তন ছাত্রদের ওয়েবসাইট ,ক্যালকাটা ন্যাশনাল মেডিক্যাল কলেজের ইতিহাস</ref>

 ন্যাশনাল মেডিক্যাল ইনস্টিটিউট 
১৯২১ খ্রিষ্টাব্দের ১৪ই এপ্রিল ১১, ওয়েলিংটন রোডের ফোর্ব'স ম্যানসনে ন্যাশনাল মেডিক্যাল ইনস্টিটিউট স্থাপিত হয় যা কিছুদিন পরে মহারাজা মনীন্দ্র চন্দ্র নন্দীর দান করা ১৮৯, মানিক্তলা মেন রোডের জমিতে স্থানান্তরিত করা হয়। এর পরে কর্তৃপক্ষ তাদের নিজস্ব ন্যাট এম.বি. সার্টিফিকেট চালু করেন এবং ১৯২৭ খ্রিষ্টাব্দে স্টেট মেডিক্যাল ফ্যাকাল্টি অব বেঙ্গল এল.এম.এফ. ডিগ্রী অনুমোদন করে।

১৯২৫ খ্রিষ্টাব্দে দেশবন্ধু চিত্তরঞ্জন দাস কলকাতা পৌরসংস্থার মহানাগরিক থাকার সময়ে ন্যাশনাল মেডিক্যাল ইনস্টিটিউটের হাসপাতাল নির্মাণের জন্য ২৪, গোরাচাঁদ রোডের এগারো বিঘা জমি নিরান্নবই বছরের জন্য লীজ দেন। ১৯২৭ খ্রিষ্টাব্দের ২০শে ফেব্রুয়ারি কলকাতা পৌরসংস্থার তৎকালীন মহানাগরিক দেশপ্রিয় যতীন্দ্রমোহন সেনগুপ্ত ১৫০ শয্যা বিশিষ্ট তিন তলা হাসপাতাল ভবনের ভিত্তিপ্রস্তর স্থাপন করেন এবং হাসপাতালের নাম রাখা হয় চিত্তরঞ্জন হাসপাতাল। এর প্রথম তলায় প্রশাসনিক কার্যালয়, দ্বিতীয় তলায় অন্তর্বিভাগ এবং তৃতীয় তলায় চিকিৎসক ও সেবিকাদের বাসস্থান তৈরী হয়।

১৯৩০ খ্রিষ্টাব্দে কর্তৃপক্ষ ছাত্রদের পঠনপাঠনের জন্য কলকাতা উন্নয়ন সংস্থার কাছ থেকে ৩২, গোরাচাঁদ রোডের তেরো বিঘা জমি ক্রয় করে। ১৯৩১ খ্রিষ্টাব্দের মধ্যে দুটি দুই তল বিশিষ্ট ভবন তৈরী হয়। 

 ক্যালকাটা ন্যাশনাল মেডিক্যাল ইনস্টিটিউট 
১৯৪৮ খ্রিষ্টাব্দের জুন মাসে ক্যালকাটা মেডিক্যাল ইনস্টিটিউট ও ন্যাশনাল মেডিক্যাল ইনস্টিটিউট এই দুই প্রতিষ্ঠানকে একত্রীভূত করে ক্যালকাটা ন্যাশনাল মেডিক্যাল ইনস্টিটিউট স্থাপিত হয়। ক্যালকাটা মেডিক্যাল ইনস্টিটিউটের ৩০১/৩, আপার সার্কুলার রোডের জমি বিক্রয় করে দেওয়া হয়।

 ক্যালকাটা ন্যাশনাল মেডিক্যাল কলেজ 
১৯৬৪ খ্রিষ্টাব্দে ক্যালকাটা ন্যাশনাল মেডিক্যাল ইনস্টিটিউটের'' নাম পরিবর্তন করে ক্যালকাটা ন্যাশনাল মেডিক্যাল কলেজ রাখা হয়। ১৯৬৭ খ্রিষ্টাব্দে পশ্চিমবঙ্গ সরকার এই প্রতিষ্ঠানকে অধিগ্রহণ করে এবং ১৯৭৬ খ্রিষ্টাব্দের ৫ই মার্চ এর জাতীয়করণ হয়।

তথ্যসূত্র 

ভারতের মেডিকেল কলেজ
পশ্চিমবঙ্গের শিক্ষাপ্রতিষ্ঠান
পশ্চিমবঙ্গের কলেজ
কলকাতার কলেজ
কলকাতার মেডিক্যাল কলেজ
পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধিভুক্ত
১৯২১-এ ব্রিটিশ ভারতে প্রতিষ্ঠিত
পশ্চিমবঙ্গের মেডিকেল কলেজ
১৯২১-এ প্রতিষ্ঠিত শিক্ষাপ্রতিষ্ঠান
১৯২১-এ ভারতে প্রতিষ্ঠিত
.বিআই

.বিআই বুরুন্ডির কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। বুরুন্ডি জাতীয় তথ্য প্রযুক্তি সেন্টার এটি নিয়ন্ত্রণ করে থাকে। ইসরাইলের ভিশন.বিআই ও এটি ব্যবহার করে থাকে। কারণ ইসরাইলি এই কম্পানিটি বিজনেজ ইন্টিলিজেন্স সফ্টওয়ার তৈরি করে থাকে। এছাড়া বুরুন্ডির বাইরে তেমেন ব্যবহার দেখা যায় না।

বহিঃসংযোগ 
 IANA .bi whois information 

কান্ট্রি কোড টপ-লেভেল ডোমেইন

sv:Toppdomän#B
.বিআর

.বিআর ব্রাজিলের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ২০০৫ সাল পর্যন্ত ব্রাজিলিয়ান ইন্টারনেট স্টেরিং কমিটি এটি নিয়ন্ত্রণ করত। এরপর থেকে ব্রাজিলিয়ান নেটওয়ার্ক ইনফরমেশন সেন্টার এর নিয়ন্ত্রণের দ্বায়িত্ব নেয়। নিবন্ধনের জন্য অবশ্যই স্থানীয় যোগাযোগ থাকতে হবে। এছাড়া পর্তুগীজ ভাষার অক্ষরেও ডোমেইন নামের জন্য আবেদন করা যায়।
বিশ্বাবদ্যালয় বাদে দ্বিতীয় স্তরের অধীনে বিভিন্ন বিষয়শেণীতে নির্দিষ্ট ৬৬টি সাবডোমেইন রয়েছে। উদাহরণস্বরুপ, শিল্পকলার জন্য site.art.br, বেসরকারি সংস্থার জন্য site.org.br ও শিক্ষা প্রতিষ্ঠান .edu.br কিন্তু .com.brই বেশি জনপ্রিয়। জুডিসিয়ারির জন্য .jus.br ও ব্যাংকিং খাতের জন্য .b.br অবশ্যই ব্যবহার করতে হবে।

দ্বিতীয় স্তরের ডোমেইন 
বর্তমানে ব্রাজিলে ৬৬টি দ্বিতীয় স্তরের ডোমেইন রয়েছে।

 ADM.BR - প্রশাসন
 ADV.BR - আইনজীবী
 AGR.BR – কৃষি বিষয়ক কম্পানি/সংস্থা
 AM.BR – এএম রেডিও কম্পানি; ব্রাজিলের কমিউনিকেসন মন্ত্রণালয় কর্তৃক লাইসেন্সপ্রাপ্ত
 ARQ.BR - আর্কিটাকচার
 ART.BR – শিল্পকলা; গান
 ATO.BR - অভিনেতা
 B.BR – ব্যাংকিং খাতের জন্য (অনলাইন ব্যাংকিং এ ব্যবহৃত হয়)
 BIO.BR – জীববিঞ্গান বিষয়ক
 BLOG.BR – ব্লগ সাইট
 BMD.BR - বায়োমেডিকস
 CIM.BR – স্থাবর সম্পত্তি বিষয়ক কাজে নিয়োজিত ব্যক্তি/কম্পানি
 CNG.BR - স্কেনোগ্রাফারস
 CNT.BR - করণিক
 COM.BR – ব্যবসায়িক কম্পানি
 COOP.BR - কোয়াপারেটিভ
 ECN.BR - অর্থনৈতিক
 EDU.BR – উচ্চ শিক্ষা প্রতিষ্ঠান
 ENG.BR - প্রকৌশলী
 ESP.BR -খেলাধুলা
 ETC.BR – কোন শ্রেণীতে না পরলে
 ETI.BR – আইটি জিনিয়াস
 FAR.BR - ফার্মেসী
 FLOG.BR – ছবির ব্লগ
 FM.BR – এফএম রেডিও স্টেশন; ব্রাজিলের কমিউনিকেশন মন্ত্রণালয় কর্তৃক লাইসেন্সপ্রাপ্ত
 FND.BR - গ্রামোফোনশিল্পী
 FOT.BR - আলোকচিত্রশিল্পী
 FST.BR – চিকিৎসক
 G12.BR - K12 শিক্ষা প্রতিষ্ঠান
 GGF.BR - জিওগ্রাফার
 GOV.BR – সরকারি সংস্থা
 IMB.BR – রিয়েল এস্টেট
 IND.BR – শিল্প কারখানা
 INF.BR – মিডিয়া ও ইনফরমেশন
 JOR.BR - সাংবাদিক
 JUS.BR – ব্রাজিলিয়ান জুডিসিয়ারি ব্রাঞ্চ অফ স্টেট
 LEG.BR – ব্রাজিলিয়ান লেজিসলেটিভ ব্রাঞ্চ অফ স্টেট
 LEL.BR -নিলামদার
 MAT.BR – গণিত ও পরিসংখ্যানবিদ
 MED.BR - ফিজিসিয়ান
 MIL.BR – ব্রাজিলিয়ান আর্মফোর্চড
 MUS.BR - সঙ্গীতশিল্পী
 NET.BR – সতন্ত্র ব্যবসায়িক প্রতিষ্ঠান
 NOM.BR - মানুষ
 NOT.BR - নোটারিস
 NTR.BR – পুষ্টি বিঙ্গানী
 ODO.BR – দন্ত চিকিৎসক
 ORG.BR – অলাভজনক বেসরকারি সংস্থা
 PPG.BR – মার্কেটিং এজেন্ট
 PRO.BR - শিক্ষক
 PSC.BR – মনরোগ চিকিৎসক
 PSI.BR – অনলাইন সার্ভিস প্রোভাইডর
 QSL.BR – শৌখিন রেডিও
 RADIO.BR - বেতার
 REC.BR – অবসরমূলক কার্যক্রম যেমন, গেমস
 SLG.BR – সমাজ বিঞ্গানী
 SRV.BR – সার্ভিস প্রোভাইডর
 TAXI.BR - টেক্সি
 TEO.BR – ধর্মতত্বের বিশেষঞ্গ
 TMP.BR – অস্থায়ী অনুষ্ঠান
 TRD.BR - অনুবাদক
 TUR.BR - পর্যটন
 TV.BR – টেলিভিশন নেটওয়ার্ক; ব্রাজিলের সরকার কর্তৃক অনুমতিপ্রাপ্ত
 VET.BR - ভ্যাটেরিনারিয়ান
 VLOG.BR – ভিডিও সাইট
 WIKI.BR - উইকি
 ZLG.BR - প্রাণিবিদ

তথ্যসূত্র

বহিঃসংযোগ 
 IANA .br whois information 
 Registro.br : Brazil's official registry administrator
 Second-level domain statistics for .br

কান্ট্রি কোড টপ-লেভেল ডোমেইন
ব্রাজিলে যোগাযোগব্যবস্থা
.বিডব্লিউ

.বিডব্লিউ বতসোয়ানার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। বতসোয়ানা বিশ্ববিদ্যালয় এটি নিয়ন্ত্রণ করে থাকে। বতসোয়ানায় কোন সরকারি নিবন্ধনের সাইট নেই কিন্তু কিছু কিছু ইন্টারনেট প্রোভাইডর সার্ভিস এ এই আবেদন গ্রহণ করে থাকে। বর্তমানে অধিকাংশ নিবন্ধনই দ্বিতীয় স্তরের অধীন কিছু সাব-ডোমেইন এর অন্তর্গত, তবে কিছু দ্বিতীয় স্তরের ন্বিন্ধন ও চালু আছে। .বিডব্লিউ ডোমেইন এর জন্য বতসোয়ানা টেলিকমিউনিকেসন সার্ভিস একটি হুইজ সার্ভার পরিচালনা করে।

বহিঃসংযোগ 
 IANA .bw whois information 
 .bw domain registration form
 .bw whois service

কান্ট্রি কোড টপ-লেভেল ডোমেইন

sv:Toppdomän#B
.বিওয়াই

.বিওয়াই বেলারুশের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি বেলারুশের অপারেটিভ অ্যানালেটিকাল সেন্টার (Оперативно-аналитический центр при Президенте Республики Беларусь.) নিয়ন্ত্রণ করে থাকে। বিওয়াই নামটি এসেছে “বেলুরাশিয়া” (Белоруссия) থেকে যা বেলারুশের রাশিয়ান নাম। যখন বেলারুশ, সোভিয়েত ইউনিয়নের সাথে একত্রে ছিল তখন এটি বেলারুশের সরকারি নাম ছিল। বেলারুশের জন্য এই ডোমেইন নামটি ১০ মে, ১৯৯৪ সালে চালো হয়েছিল।

যোগ্যতা 
অপারেটিভ অ্যানালিইটিক সেন্টার যে কাউকে দ্বিতীয় স্তরে ডোমেইন নাম নিবন্ধনের সুযোগ দেয়। যেমন, something.by। এছাড়া দ্বিতীয় স্তরের কিছু সাব ডোমেইন যেমন, something.gov.by ও something.mil.by শুধু সরকারি সংস্থার জন্য প্রযোজ্য।

তথ্যসূত্র

বহিঃসংযোগ 
 ccTLD homepage ()
 IANA .by whois information 
 Domain registration rules on the use of .by

কান্ট্রি কোড টপ-লেভেল ডোমেইন

sv:Toppdomän#B
.সিডি

.সিডি গণতান্ত্রিক কঙ্গো প্রজাতন্ত্রর কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি .জেডআর এর স্থানান্তর। এটি ১৯৯৭ সালে চালু হয়। ২০০১ সালে .জেডআর টপ লেভেল ডোমেইনটি বাতিল করা হয়।

কিছু সংরক্ষিত ডোমেইন নাম যেমন, .com.cd, .net.cd, .org.cd ছাড়া পৃথিবীর যে কোন প্রান্তের যে কেউ নির্দিষ্ট অর্থের বিনিময়ে .সিডি ডোমেইন নিবন্ধন করতে পারবে। কমপেক্ট ডিস্ক এর সংক্ষিপ্ত নাম সিডি হওয়ায় .সিডি ডোমেইন নাম ডোমেইন হ্যাকেও ব্যবহার করা হয়।

বহিঃসংযোগ 
 IANA whois information for .cd 
 Official home page of Congo Internet Management

কান্ট্রি কোড টপ-লেভেল ডোমেইন

sv:Toppdomän#C
.সিএফ

.সিএফ মধ্য আফ্রিকান প্রজাতন্ত্রর কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স্ সেন্ট্রাল আফ্রিকান সোসাইটি অফ টেলিকমিউনিকেশন এটি নিয়ন্ত্রণ করে থাকে।

নিবন্ধনের সাইট বর্তমানে বন্ধ রয়েছে এবং এখানে কোন নিবন্ধনের তথ্য পাওয়া যায় না ২৮ সেপ্টেম্বর, ২০০৭ থেকে। .সিএফ ডোমেইন নিবন্ধনের জন্য টিএলডির টেকনিকাল দলের কাছে নথিপত্র পাঠাতে হয়।

বহিঃসংযোগ 
 IANA .cf whois information

তথ্যসূত্র 

কান্ট্রি কোড টপ-লেভেল ডোমেইন
১৯৯৬-এ কম্পিউটার সম্পর্কিত প্রবর্তন
.সিএইচ

.সিএইচ সুইজারল্যান্ডের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। সুইস তথ্য প্রযুক্তি সার্ভিস এটি নিয়ন্ত্রণ করে। .সিএইচ ডোমেইন নামটি এসেছে সুইজারল্যান্ডের ল্যাটিন নাম কনফইডারাটিও হেলভিটিকা থেকে। সিএইচ সুইজারল্যান্ডের আইএসও ৩১৬৬-২ কোড এবং গাড়ির নাম্বার প্লেটেও ব্যবহৃত হয়। .সিএইচ ডোমেইন মজা করার জন্য চকলেট এর সংক্ষিপ্ত হিসেবেও ব্যবহার হয় কারণ সুইসরা চকলেট ভালবাসে।

ডোমেইন নাম অবশ্যই কমপক্ষে তিন অক্ষরের হতে হবে। সুইজারল্যান্ড সরকারের জন্য দুই অক্ষরের ডোমেইন নাম সংরক্ষিত। মার্চ ২০০৪ সাল থেকে অন্তর্জাতিকভাবে .সিএইচ ডোমেইন নাম বরাদ্দ দেওয়া শুরু হয়েছে।

বহিঃসংযোগ 
 IANA .ch whois information 
 .ch NIC registry

তথ্যসূত্র 

কান্ট্রি কোড টপ-লেভেল ডোমেইন
সুইজারল্যান্ডে যোগাযোগব্যবস্থা
ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
.সিআই

.সিআই আইভরি কোস্টের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।

বিশেষ অবস্থায় ডোমেইন নাম 
বিভিন্ন অবস্থায় সরকার কিছু নির্দিষ্ট নামের জন্য সরাসরি .সিআই এর আওতায় নিবন্ধনের সুযোগ দেয়। যেমন,

 দূতাবাস: amb-name.ci
 হাসপাতাল: chu-name.ci
 পর্যটন অফিস: ot-name.ci
 বিশ্ববিদ্যালয়: univ-name.ci
 কম্পানি হাউজ: cci-name.ci
 নগর ভবন: mairie-name.ci

দ্বিতীয় স্তরের নাম 
নিচের নামগুলো দ্বিতীয় স্তরের ডোমেইন নাম হিসেবে দেওয়া হয়। নিবন্ধন সাইট প্রয়োজনে আরও নাম যোগের সুযোগ দেয়।

 .org.ci, or.ci – আন্তর্জাতিক সংস্থা
 .com.ci, co.ci – ব্যাবসায়িক প্রতিষ্ঠান
 .edu.ci, ed.ci, ac.ci – শিক্ষা প্রতিষ্ঠান
 .net.ci – নেটওয়ার্ক সম্পর্কিত ব্যবসা
 .go.ci – সরকারি সংস্থা
 .asso.ci -- এসোসিয়েসন
 Aéroport.ci -- বিমানবন্দর
 Int.ci – আন্তর্জাতিক সংস্থা
 Presse.ci – সংবাদ সংস্থা

বহিঃসংযোগ 
 IANA .ci whois information 
 .ci domain registration website

তথ্যসূত্র 

কান্ট্রি কোড টপ-লেভেল ডোমেইন

sv:Toppdomän#C
.সিএম

.সিএম ক্যামেরুনের কান্ট্রি কোড টপ-লেভেল ডোমেইন, ইন্টারনেট প্রদ্ত রাস্ট্রীয সংকেত ও ডোমেইন সাফিক্স। .সিএম এর বর্তমান সংস্করণ চালু হয় ২৭ আগস্ট, ২০০৯।

অবস্থা 
২০০৯ সালের ডিসেম্বরে ম্যাকফির পৃথিবীর সবচেয়ে ঝূঁকিপূর্ণ ডোমেইন এর তালিকায় .সিএম প্রথম স্থানে ছিল। .কম ডোমেইনের সাথে মিল থাকায় অনেক হ্যাকার এই ডোমেইন নিবন্ধন করে ম্যালিসিয়াস কোড প্রবেশ করিয়ে .কম এর সাথে একীভূত করে দেয়।

তথ্যসূত্র

বহিঃসংযোগ 
 .cm whois information - Official Registrar Netcom.CM
 .cm official domain registar for .cm Cameroon
 Article about the man who profits from redirecting all the unregistered .cm domains
 IANA .cm whois information
 cnet.com 

কান্ট্রি কোড টপ-লেভেল ডোমেইন

sv:Toppdomän#C
পানিচক্র

জলচক্র, যা হাইড্রোলজিক চক্র, হাইড্রোলজিক্যাল চক্র, H2O চক্র বা পানিচক্র নামেও পরিচিত, এটি একটি জৈব-ভূ-রাসায়নিক চক্র যা পৃথিবীর পৃষ্ঠের উপরে এবং নীচে জলের ক্রমাগত গতিবিধি বর্ণনা করে। 

জলচক্র বা পানিচক্র হল প্রাকৃতিক প্রভাবে ক্রমাগত রূপান্তরের মাধ্যমে জলের চক্রাকারে তথা ক্রমাগত সঞ্চারণশীলতা। এই জলচক্রের জন্যেই পৃথিবীতে জলের সামঞ্জস্য ব্যাহত হয় না।

পানিচক্রের সাথে শক্তি বিনিময় জড়িত, যা তাপমাত্রা পরিবর্তনে ভূমিকা রাখে। পানি বাষ্পীভূত হওয়ার সাথে চারপাশ শীতল করে। একই ভাবে জলীয়বাষ্পের ঘনত্ব বাড়লে পরিবেশের তাপমাত্রা বৃদ্ধি পায়। পানিচক্র সংঘটিত করে সৌর শক্তি। পৃথিবীতে বাষ্পীভূত হওয়া পানির ৮৬ শতাংশই সমুদ্রের পানি, যা পৃথিবীর তাপমাত্রা শীতল রাখতে অবদান রাখে।

তথ্যসূত্র 

জৈবরাসায়নিক চক্র
পানির রূপ
মাটি পদার্থবিজ্ঞান
পানি
জৈব রাসায়নিক চক্র
জলবিজ্ঞান
সমুদ্রবিজ্ঞান
টোটাল ফুটবল

“টোটাল ফুটবল” (ডাচ: totaalvoetbal) হল অ্যাসোসিয়েশন ফুটবলের একটি প্রভাবশালী কৌশল, যেখানে দলের একজন আউটফিল্ড খেলোয়াড় অন্য যেকোনো একজন খেলোয়াড়ের ভূমিকা পালন করতে পারেন। এই কৌশলের প্রবর্তন করে ডাচ ফুটবল ক্লাব আয়াক্স ১৯৬৯ থেকে ১৯৭৩ সাল পর্যন্ত এবং পরবর্তীতে ১৯৭৪ ফিফা বিশ্বকাপে এটি ব্যবহার করে নেদারল্যান্ডস জাতীয় ফুটবল দল। বিখ্যাত ডাচ ফুটবল প্রশিক্ষক রাইনাস মিশেলস এর উদ্ভাবক (সে সময় তিনি আয়াক্স এবং নেদারল্যান্ডস উভয় দলেরই কোচ ছিলেন)।

টোটাল ফুটবল একজন খেলোয়াড় তার অবস্থান থেকে সরে গেলে অন্য একজন খেলোয়াড় সে অবস্থান পুরণ করেন। এতে দলের সাংগঠনিক কাঠামো বজায় থাকে। এই পদ্ধতিতে কোনো আউটফিল্ড খেলোয়াড় একটি নির্দিষ্ট ভূমিকা নিয়ে মাঠে নামেন না। যেকোনো খেলোয়াড় সফলভাবে অ্যাটকার, মিডফিল্ডার এবং ডিফেন্ডার হিসেবে খেলতে পারেন। শুধুমাত্র গোলরক্ষকের অবস্থান নির্দিষ্ট থাকে।

টোটাল ফুটবলের সফলতা দলের ভেতরে খেলোয়াড়দের অভিযোজনের উপর অনেকাংশে নির্ভর করে, বিশেষ করে মাঠের পরিস্থিতির ভিত্তিতে খেলোয়াড়দের দ্রুত অবস্থান পরিবর্তনের ক্ষমতার উপরও এর সফলতা নির্ভরশীল।

এই পদ্ধতিতে খেলার সময় আয়াক্স তাদের সবথেকে সুন্দর ফুটবল প্রদর্শন করায়। ১৯৭১–৭২ এবং ১৯৭২–৭৩, এই দুই মৌসুমে তারা ঘরের মাঠে ৪৬টি খেলায় সবকয়টিতে জয় লাভ করে এবং ১৯৭১–৭২ মৌসুমে সব মিলিয়ে তারা মাত্র একটি খেলায় পরাজিত হয়। ১৯৭২ সালে তারা পাঁচটি শিরোপা ঘরে তোলে (এরিদিভিজি, কেএনভিবি কাপ, ইউরোপীয়ান কাপ, ইউরোপীয়ান সুপার কাপ, ইন্টারকন্টিনেন্টাল কাপ)।

ইতিহাস 
টোটাল ফুটবলের ভিত্তি স্থাপন করে হাঙ্গেরি ১৯৫০ সালে, যা ফুটবল খেলায় বৈপ্লবিক পরিবর্তন বয়ে আনে। সে সময় তারা গোল্ডেন টিমের মাধ্যমে পুরো ফুটবল বিশ্বকে রাজত্ব করে। জ্যাক রেইনল্ডস, যিনি ১৯১৫–১৯২৫, ১৯২৮–১৯৪০ এবং ১৯৪৫–১৯৪৭ সালে আয়াক্সের কোচ ছিলেন, প্রথম এই পদ্ধতিটি প্রত্যক্ষ এবং পরিশোধন করেন।

রাইনাস মিশেলস, যিনি রেইনল্ডসের অধীনে খেলেছেন, পরবর্তীতে আয়াক্সের কোচের দায়িত্ব গ্রহণ করেন। তিনি এই ধরনাটিকে পুনরায় পরিশোধন করেন যা বর্তমানে “টোটাল ফুটবল” নামে পরিচিত। তিনি ১৯৭০ এর দশকে আয়াক্স এবং নেদারল্যান্ডস জাতীয় দলে এই কৌশল ব্যবহার করেন। মিশেলস বার্সেলোনায় চলে গেলে স্টিফান কোভাস এটির পুনরায় পরিশোধন করেন। ডাচ ফরোয়ার্ড ইয়োহান ক্রুইফ ছিলেন এই পদ্ধতির সবচেয়ে বিখ্যাত খেলোয়াড়।

যদিও ক্রুইফ সেন্টার ফরোয়ার্ড হিসেবে মাঠে নামতেন, তিনি পুরো মাঠেই খেলতেন। যার ফলে টোটাল ফুটবলের মত একটি গতিশীল কৌশলের প্রয়োজন পড়ে। ক্রুইফের সতীর্থরা তার নড়াচড়ার সাথে নিজেদের মানিয়ে নেন। তারা প্রয়োজনমত অবস্থান পরিবর্তন করে খেলার ধারা বজায় রাখতেন।

বর্তমান ব্যবহার 
টোটাল ফুটবলকে অনেক সময় আক্রমণাত্মক ফুটবল বলে অপব্যবহার করা হয়। প্রকৃতপক্ষে টোটাল ফুটবল হল প্ররোচক যা পাল্টা আক্রমনবিহীন এবং অবস্থান পরিবর্তন ও অধিক চাপ প্রয়োগ ভিত্তিক একটি ফুটবল কৌশল। ফুটবল ক্লাব বার্সেলোনা, আর্সেনাল ফুটবল ক্লাব, অ্যাথলেতিক ক্লাব দি বিলবাও, এএফসি আয়াক্স এবং স্পেন জাতীয় ফুটবল দল যে পদ্ধতিতে খেলে তা “টিকি-টাকা” নামে পরিচিত। যার মূল রয়েছে টোটাল ফুটবলে। ১৯৮৮ থেকে ১৯৯৫ সাল পর্যন্ত বার্সেলোনার কোচ থাকাকালীন সময় ক্রুইফ যে কৌশল ব্যবহার করতেন তার উন্নত ও বিবর্ধিত রূপই হল টিকি-টাকা। এই উন্নত কৌশলটি ব্যবহার করে লুইস আরাগনস এবং ভিসেন্তে দেল বস্ক-এর ইউরো ২০০৮, ২০১০ ফিফা বিশ্বকাপ এবং ইউরো ২০১২ জয়ী স্পেন জাতীয় দল। পেপ গার্দিওলার অধীনে বার্সেলোনাও এই কৌশল ব্যবহার করে। টোটাল ফুটবলের সাথে টিকি-টাকার পার্থক্য হল এটি খেলোয়াড়দের অবস্থান পরিবর্তনের চেয়ে বল নিয়ন্ত্রণ এবং পাসিং-এ অধিক গুরুত্ব দিয়ে থাকে।

তথ্যসূত্র 

ফুটবল পরিভাষা
সানডিস্ক

সানডিস্ক কর্পোরেশন একটি বহুজাতিক কর্পোরেশন যেটি ফ্ল্যাশ মেমোরি স্টোরেজ তৈরি করে। এটি ১৯৮৮ সালে প্রতিষ্ঠিত হয়। এটি সলিড স্টেট ড্রাইভ, ক্যামেরা ও স্মার্টফোনের জন্য মেমোরি কার্ড, মোবাইল ও ট্যাবলেটের জন্য এমবেডেড ফ্ল্যাশ ড্রাইভ এবং ইউএসবি ফ্ল্যাশ ড্রাইভ তৈরি করে। এই প্রতিষ্ঠানে ৪৬০০ এর বেশি কর্মী কাজ করে।

তথ্যসূত্র 

১৯৮৮-এ প্রতিষ্ঠিত কোম্পানি
কম্পিউটার মেমোরি কোম্পানি
কম্পিউটার স্টোরেজ কোম্পানি
১৯৮৮-এ প্রতিষ্ঠিত কম্পিউটার কোম্পানি
২০১৬-এর অধিগ্রহণ ও একত্রীকরণ
মার্কিন মার্কা
সান ফ্রান্সিসকো উপসাগরীয় অঞ্চল ভিত্তিক প্রস্তুতকারক কোম্পানি
বহনযোগ্য অডিও প্লেয়ার প্রস্তুতকারক
সান ফ্রান্সিসকো উপসাগরীয় অঞ্চল ভিত্তিক প্রযুক্তি কোম্পানি
মার্কিন যুক্তরাষ্ট্রের কম্পিউটার কোম্পানি
পঞ্চম মুহাম্মদ

পঞ্চম মুহাম্মদ (উসমানীয় তুর্কি ভাষা : محمد خامس Meḥmed-i ẖâmis, তুর্কি Mehmed V Reşad বা Reşat Mehmet) (২/৩ নভেম্বর ১৮৪৪ – ৩/৪ জুলাই ১৯১৮) ছিলেন ৩৫তম উসমানীয় সুলতান তিনি সুলতান প্রথম আবদুল মজিদের পুত্র ছিলেন। তার পরবর্তীকালে তার সৎ ভাই ষষ্ঠ মুহাম্মদ তার উত্তরাধিকারী হন।

জন্ম 
ইনি ইস্তানবুলের তোপকাপি প্রাসাদে জন্মগ্রহণ করেন। সিংহাসনের অন্যান্য উত্তরাধীকারীদের মত তিনিও ৩০ বছর হারেমে কাটান। এর মধ্যে নয় বছর তিনি প্রাচীন ফার্সি কবিতা অধ্যয়ন করেন ও কবি হিসেবে নন্দিত হন। নবম জন্মদিনে তোপকাপি প্রাসাদে তাকে ইসলামী প্রথা অনুযায়ী খৎনা করানো হয়।

শাসনকাল 

১৯০৯ সালের ২৭ এপ্রিল তার শাসনকাল শুরু হয়। তিনি প্রতীকীভাবে ক্ষমতায় ছিলেন। তার প্রকৃত কোনো রাজনৈতিক ক্ষমতা ছিল না। ১৯০৮ সালের তরুণ তুর্কি বিপ্লবের সময় থেকে উসমানীয় রাষ্ট্রীয় বিষয়গুলো তিন পাশা বলে পরিচিত তিনজন ব্যক্তিত্ব দ্বারা পরিচালিত হচ্ছিল। প্রথম বিশ্বযুদ্ধে প্রথম বিশ্বযুদ্ধের মিত্রশক্তির বিরুদ্ধে জিহাদ ঘোষণা করাকে তার একমাত্র গুরুত্বপূর্ণ রাজনৈতিক কাজ হিসেবে ধরা হয়। অক্ষশক্তির পক্ষে যুদ্ধে যোগদানের সরকারি সিদ্ধান্তের পর ১৯১৪ সালের ১১ নভেম্বর তিনি এই ঘোষণা দেন। তিনি আনোয়ার পাশার জার্মানপন্থি নীতির প্রতি বিরুপ ছিলেন বলে উল্লেখ করা হয়।

এই ঘোষণা ছিল ইতিহাসের কোনো খলিফা কর্তৃক সর্বশেষ জিহাদের ডাক। এরপর ১৯২৪ সালে খিলাফত বিলুপ্ত হয়। উসমানীয় অঞ্চলে অসংখ্য মুসলিম বসবাস করলেও এই ঘোষণা যুদ্ধে তেমন উল্লেখযোগ্য প্রভাব ফেলেনি। ১৯১৬ সালে আরব বিদ্রোহের মাধ্যমে আরবরা ব্রিটিশদের পক্ষে যোগ দেয়।

১৫ অক্টোবর ১৯১৩ তে পঞ্চম মুহাম্মদ তার মিত্র দ্বিতীয় কাইজার উইলহেমকে কনস্টান্টিনোপলে আপ্যায়িত করেন। ১৯১৬ সালের ২৭ জানুয়ারি তিনি প্রুশিয়া রাজতন্ত্রের ও একই বছরের ১ ফেব্রুয়ারি জার্মান সাম্রাজ্যের জেনারেল ফিল্ড মার্শাল হন।

মৃত্যু 
যুদ্ধ শেষ হওয়ার চার মাস আগে পঞ্চম মুহাম্মদ ১৯১৮ সালের ৩ জুলাই ইলদিজ প্রাসাদে মৃত্যুবরণ করেন। এ সময় তার বয়স ছিল ৭৩ বছর। তিনি তার জীবনের অধিকাংশ সময় ডোলমাবাহচি প্রাসাদ ও ইলদিজ প্রাসাদে অতিবাহিত করেন। ইস্তানবুলের ইয়াপ অংশে তাকে দাফন করা হয়।

সম্মাননা 
পঞ্চম মুহাম্মদ নিম্নোক্ত উসমানীয় পদবীর অধিকারী ছিলেন : 
 অর্ডার অব ক্রিসেন্ট
 অর্ডার অব নিশান ইফতিখার
 অর্ডার অব মেজিদি
 অর্ডার অব উসমানীয়া
 নাইট অব মিলিটারি অর্ডার অব ম্যাক্স জোসেফ

তথ্যসূত্র 

১৮৪৪-এ জন্ম
১৯১৮-এ মৃত্যু
২০শ শতাব্দীর উসমানীয় সুলতান
আলবেনীয় বংশোদ্ভূত উসমানীয় ব্যক্তি
সিরকাসিয়ান বংশোদ্ভূত উসমানীয় ব্যক্তিত্ব
ইটালি-তুর্কি যুদ্ধে উসমানীয় ব্যক্তিত্ব
বলকান যুদ্ধে উসমানীয় ব্যক্তিত্ব
প্রথম বিশ্বযুদ্ধের উসমানীয় ব্যক্তিত্ব
দলমাবাচ প্রাসাদ
নাইটস অব মিলিটারি অর্ডার অব ম্যাক্স জোসেফ
নাইটস অব অর্ডার অব দ্য ক্রিসেন্ট
গ্র্যান্ড মাস্টার্স অব দ্য নিশান ইফতিখার
গ্র্যান্ড মাস্টার্স অব দ্য অর্ডার অব দ্য মেজিদি
গ্র্যান্ড মাস্টার্স অব দ্য অর্ডার অব উসমানীয়া
খাদেমুল হারামাইন শরিফাইন
উসমানীয় সাম্রাজ্যের তুর্কি
প্রথম বিশ্বযুদ্ধের রাজনৈতিক নেতা
লুক রাইট

লুক জেমস রাইট (; জন্ম: ৭ মার্চ, ১৯৮৫) গ্রান্থামে জন্মগ্রহণকারী বিশিষ্ট ইংরেজ আন্তর্জাতিক ক্রিকেটার। ডানহাতি ব্যাটসম্যান ও ডানহাতি মিডিয়াম বোলার হিসেবে ইংল্যান্ড দলে খেলছেন। লিচেস্টারশায়ারের পক্ষাবলম্বন করে খেলোয়াড়ী জীবন শুরু করেন ও ২০০৪ সাল থেকে সাসেক্সের পক্ষে কাউন্টি ক্রিকেট খেলে আসছেন। ২০০৪ সালে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে ইংল্যান্ডের প্রতিনিধিত্ব করেছেন লুক রাইট।

প্রারম্ভিক জীবন 
সাসেক্সের পক্ষ হয়ে অভিষেকেই সেঞ্চুরি করেন রাইট। ঘরোয়া ক্রিকেটে পৃথকভাবে তিনবার ডেনিস কম্পটন পদক জয় করেন তিনি।
২৬ জুন, ২০০৭ তারিখে টুয়েন্টি২০ কাপ প্রতিযোগিতায় তার প্রথম শতক হাঁকান। ইয়াসির আরাফাতের কাছে বোল্ড হলেও মাত্র ৪৫ বলে ১০৩ রান সংগ্রহ করেন ও কেন্টকে তার দল ৭ উইকেটে বিজয়ী হয়। সেমি-ফাইনালে নিজ দল পরাজিত হলেও লুক রাইট প্রতিযোগিতায় সর্বোচ্চ রান সংগ্রাহক হন। এছাড়াও তিনি ঘরোয়া একদিনের আন্তর্জাতিক ক্রিকেটে গ্লুচেস্টারশায়ারের বিপক্ষে ১২৫ রান করেন ৭৩ বলে।

খেলোয়াড়ী জীবন 
ঘরোয়া ক্রিকেটের সর্বোচ্চ রান সংগ্রাহক হিসেবে জুলাই, ২০০৭ সালে প্রাথমিকভাবে ৩০-সদস্যের ইংল্যান্ড দলে স্থান পান। ৬ আগস্ট তারিখে ১৫-সদস্যের দলে অন্তর্ভুক্ত করা হয় তাকে। সেপ্টেম্বর, ২০০৭ সালে অনুষ্ঠিত টুয়েন্টি২০ বিশ্ব চ্যাম্পিয়নশীপে দলের অন্যতম সদস্য ছিলেন তিনি।

আহত রবি বোপারা ও অ্যান্ড্রু ফ্লিনটফের স্থলে দলে যোগদানের জন্য ৩ সেপ্টেম্বর তারিখে সিরিজের শেষ দু’টি একদিনের খেলায় অংশগ্রহণের জন্য তার নাম ঘোষণা করা হয়। ৫ সেপ্টেম্বর, ২০০৭ তারিখে লন্ডনের ওভালে অনুষ্ঠিত ভারতের বিপক্ষে একদিনের আন্তর্জাতিক ক্রিকেটে অভিষিক্ত হন রাইট। ওয়াইজ শাহের সাথে ৬ষ্ঠ উইকেটে ১০৬ রান সংগ্রহ করেন; যাতে তিনি ব্যক্তিগতভাবে অর্ধ-শতক হাঁকান। ৩৯ বলে ৫০ রান করে রান আউটের শিকার হলে মাঠে উপস্থিত দর্শকেরা তাকে দাঁড়িয়ে উষ্ণ অভিনন্দন জানান। লর্ডসে অনুষ্ঠিত দ্বিতীয় খেলায় মাত্র দুই বলের মুখোমুখি হয়ে শূন্য রানে আউট হন। তবে পরবর্তীতে গৌতম গম্ভীরের সুন্দর ক্যাচ লুফেন তিনি।

তথ্যসূত্র

আরও দেখুন 
 স্টুয়ার্ট ব্রড
 ইংল্যান্ড ক্রিকেট দল
 ২০১৩ নিউজিল্যান্ড ক্রিকেট দলের ইংল্যান্ড সফর

বহিঃসংযোগ 
 
 
 ইসিবিতে লুক রাইট

১৯৮৫-এ জন্ম
জীবিত ব্যক্তি
২০০৭ ক্রিকেট বিশ্বকাপের ক্রিকেটার
২০১১ ক্রিকেট বিশ্বকাপের ক্রিকেটার
ইংরেজ ক্রিকেটার
ইংল্যান্ডের একদিনের আন্তর্জাতিক ক্রিকেটার
ইংল্যান্ডের টুয়েন্টি২০ আন্তর্জাতিক ক্রিকেটার
ঢাকা ডমিনেটর্সের ক্রিকেটার
লিচেস্টারশায়ারের ক্রিকেটার
সাসেক্সের ক্রিকেটার
পুণে ওয়ারিয়র্স ইন্ডিয়ার ক্রিকেটার
ওয়েলিংটনের ক্রিকেটার
টুয়েন্টি২০ কাপে সেঞ্চুরিকারী
লিচেস্টারশায়ার ক্রিকেট বোর্ডের ক্রিকেটার
মেলবোর্ন স্টার্সের ক্রিকেটার
অকল্যান্ডের ক্রিকেটার
সাসেক্স ক্রিকেট অধিনায়ক
আবাহনী লিমিটেডের ক্রিকেটার
কোয়েটা গ্ল্যাডিয়েটর্সের ক্রিকেটার
রাজশাহী রয়্যালসের ক্রিকেটার